《稚春母郑氏挽词》
宋代·林亦之

他谁天外哭声长，有客归程何太忙。
同爨情亲如五服，升堂义重比诸郎。
昔人浇薤蒸梨事，即我沧家泛宅傍。
叹息白头陶母意，中秋三日转凄凉。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。